CELEX: 32011D0454
Language: lt
Date: 1311292800000
Title: 2011/454/ES: 2011 m. liepos 22 d. Komisijos įgyvendinimo sprendimas dėl tam tikrų apsaugos priemonių, susijusių su klasikiniu kiaulių maru Lietuvoje (pranešta dokumentu Nr. C(2011) 5137)  Tekstas svarbus EEE

23.7.2011   
            
            
               LT
            
            
               Europos Sąjungos oficialusis leidinys
            
            
               L 193/50
            
         KOMISIJOS ĮGYVENDINIMO SPRENDIMAS
   2011 m. liepos 22 d.
   dėl tam tikrų apsaugos priemonių, susijusių su klasikiniu kiaulių maru Lietuvoje
   (pranešta dokumentu Nr. C(2011) 5137)
   (Tekstas svarbus EEE)
   (2011/454/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   kadangi:
   
               (1)
            
            
               klasikinis kiaulių maras – tai užkrečiama virusinė naminių ir laukinių kiaulių liga, kuri gali turėti didelio poveikio kiaulininkystės ūkio pelningumui ir sutrikdyti Sąjungos vidaus prekybą ir eksportą į trečiąsias šalis;
            
         
               (2)
            
            
               kilus klasikinio kiaulių maro protrūkiui atsiranda pavojus, kad ligos sukėlėjas gali išplisti į kitus kiaulių ūkius ir būti perduotas laukinėms kiaulėms. Dėl to prekiaujant gyvomis kiaulėmis arba jų produktais liga gali plisti į kitas valstybes nares ir į trečiąsias šalis;
            
         
               (3)
            
            
               2001 m. spalio 23 d. Tarybos direktyva 2001/89/EB dėl Bendrijos klasikinio kiaulių maro kontrolės priemonių (3) nustatytos Sąjungoje taikytinos būtiniausios klasikinio kiaulių maro kontrolės priemonės. Direktyvos 2001/89/EB 9 straipsnyje numatyta, kad kilus šios ligos protrūkiui turi būti nustatytos apsaugos ir priežiūros zonos, kuriose būtų taikomos šios direktyvos 10 ir 11 straipsniuose nustatytos priemonės;
            
         
               (4)
            
            
               Lietuva pranešė Komisijai apie esamą klasikinio kiaulių maro padėtį jos teritorijoje ir laikydamasi Direktyvos 2001/89/EB 9 straipsnio nustatė apsaugos ir priežiūros zonas, kuriose taikomos šios direktyvos 10 ir 11 straipsniuose nustatytos priemonės;
            
         
               (5)
            
            
               kad būtų išvengta bereikalingo Sąjungos vidaus prekybos trikdymo ir trečiųjų šalių sudaromų nepagrįstų prekybos kliūčių, bendradarbiaujant su susijusia valstybe nare būtina sudaryti klasikinio kiaulių maro ribojamųjų zonų Lietuvoje, t. y. apsaugos ir priežiūros zonų (toliau – ribojamosios zonos), Sąjungos sąrašą;
            
         
               (6)
            
            
               todėl Lietuvos ribojamosios zonos turėtų būti išvardytos šio sprendimo priede ir turėtų būti nustatyta šio suskirstymo į zonas galiojimo data;
            
         
               (7)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Lietuva užtikrina, kad prie apsaugos ir priežiūros zonų, nustatytų pagal Direktyvos 2001/89/EB 9 straipsnį, būtų priskirtos bent šio sprendimo priede išvardytos teritorijos.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. liepos 22 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 316, 2001 12 1, p. 5.
   
      PRIEDAS
      
                  Lietuvos zonos
               
               
                  1 straipsnyje nurodytos ribojamosios zonos
               
               
                  Data, iki kurios taikoma
               
            
                  Apsaugos zona
               
               
                  Jonavos miestas ir šie 67 Kauno apskrities Jonavos rajono kaimai: Akliai, Barantiškiai (ferma), Bazilionys, Beržynai (ferma), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (ferma), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (geležinkelio stotelė), Žeimių gyvenvietė, Žieveliškiai, Žvėrynai.
               
               
                  2011 m. rugpjūčio 20 d.
               
            
                  Priežiūros zona
               
               
                  Kauno apskrities Jonavos rajonas (išskyrus apsaugos zonos teritorijas) ir šie 23 Kauno apskrities Kėdainių rajono kaimai: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (ferma), Stašaičiai, Slikiai, Slikiai (geležinkelio stotelė), Šilainiai, Šėta, Užkapiai bei Vainiūnai ir 5 Ukmergės rajono kaimai: Manteikiai, Marašuvka, Tarakai, Paliesė, Reniūnai.
               
               
                  2011 m. rugpjūčio 20 d.